चावल पकाना उसको और भी बेहतर बनाना
याद रखिए कि उबाल कर चावल बनाने के लिए माप होती है “एक भाग चावल, दो भाग तरल”। तो यदि आप एक कप सूखा चावल लेते हैं तो आपको दो कप तरल लेना चाहिए। एक कप चावल, दो लोगों के खाने के लिए काफी होगा। यदि आप उससे अधिक लोगों के लिए पका रहे हैं तो उसी के अनुसार चावल और पानी की मात्रा बढ़ा लीजिये। सुनिश्चित करिए कि भगौना इतना बड़ा हो कि उसमें चावल और जो भी तरल आप प्रयोग कर रहे हों, पूरा समा जाये। हालांकि आप कैसा भगौना इस्तेमाल करते हैं इसका कोई महत्व नहीं है परंतु आप निश्चय ही ऐसा बर्तन प्रयोग करना चाहेंगे जिस पर ढक्कन लगाया जा सके। एक बड़ा चम्मच जैतून का, मूँगफली का या कोई भी अन्य तेल डालिए। यदि आप अधिक चावल बना रहे हों तो थोड़ा अधिक डालिए। बर्नर को मध्यम पर जलाइए और तेल को थोड़ा गरम करिए, तब बर्तन में चावल डालिए। सबको मिलाइये ताकि चावल पूरी तरह से तेल में लिपट जाये। इस स्थिति में, चावल पारभासी दिखने लगेगा। यदि आप सूखा, कुरकुरा चावल चाहते हों तो उसे तेल में थोड़ा अधिक समय तक पकाइए या भूनिए। लगभग एक मिनट के बाद वह पारभासी से पक्के सफ़ेद रंग का हो जाएगा। पानी डालिए और धीरे  ऐसे चलाइये कि पूरा चावल पानी में डूब जाये। फिर कभी कभी, तब तक चलाते रहिए, जब तक कि पानी में उबाल न आ जाये। जब चावल में उबाल आ जाये, तब आंच को बिलकुल धीमा कर दीजिये। गैस बर्नर का डायल जितना कम हो सकता है, उतना कम करके, चावल को ढक दीजिये। ढक्कन हटाये बगैर, उसको 15-20 मिनट तक, धीमी आंच पर पकने दीजिये। इससे अधिक समय देने से तली के चावलों के जल जाने का खतरा रहता है। सुनिश्चित करिए कि आप ढक्कन हटाएँ नहीं! यह बिन्दु अत्यंत महत्वपूर्ण है, क्योंकि यही “भाप से पकाने” का चरण है। धीमी आंच पर पकाने के बाद बर्नर को पूरी तरह से बंद कर दीजिये। ढक्कन बंद रखे रखे ही बर्तन को किनारे रखिए। उसको तब तक वैसे ही रख सकते हैं, जब तक आप उसका उपयोग करने को तैयार नहीं हो जाते हैं, मगर उसको कम से कम 30 मिनट तक भाप से पकने दीजिये। उबले हुये चावलों का आनंद लीजिये! राइस कुकर से तो सदैव चावल बढ़िया ही पकेगा। यदि आप अक्सर चावल खाना चाहते हैं तो एक राइस कुकर खरीद ही डालिए। इससे आपका जीवन कहीं अधिक सरल हो जाएगा। अलग अलग व्यंजनों के लिए अलग अलग प्रकार के चावल उपयुक्त होते हैं। आप चावल का उपयोग किस व्यंजन में  करना चाहते हैं, इसी पर यह निर्भर होगा कि आप कौन सा चावल खरीदेंगे। अलग अलग प्रकार के चावलों का सूखापन या चिपचिपाहट, उनका स्वाद, और उनमें मिलने वाले पोषक तत्व फर्क होते हैं। जैसे कि, बासमती से सूखा चावल बनता है, जबकि जैस्मिन उससे कहीं अधिक चिपचिपा होगा। यदि आप उसको बहुत चिपचिपा नहीं कर देना चाहते हैं, तब पकाने से पहले चावल को धोइए। इससे थोड़ा स्टार्च हट जाएगा और चावल खिला खिला बनेगा। पकाने से पूर्व चावल को गुनगुने पानी में भिगोने से पके चावल की बनावट और खिलापन बहुत बढ़ जाएगा। चावल को गुनगुने पानी में पूरा डूब कर भीगने दीजिये। लंबे दानों वाले चावल के लिए, चावल के प्रत्येक कप के लिए 1 ½ कप पानी की आवश्यकता होती है। ब्राउन चावल के लिए कम से कम दो कप या उससे भी अधिक चाहिए, मगर छोटे दाने के सफ़ेद चावल के लिए, पहली बार में ही सही बनाने के लिए, मानक से थोड़ा कम ही आवश्यक होता है। नया चावल कैसे पकता है, यह देखने के उपरांत पानी की माप का समायोजन करिए। इससे पहले कि चावल को भाप लगाने के लिए आप ढक्कन लगाएँ, स्वाद बढ़ाने के लिए उसमें कुछ मसाले डालिए और तब मिलाइए। बढ़िया मसाले हो सकते हैं, थोड़ा सा अजवायन वाला नमक, लहसुन, करी पाउडर या फुरिकेक (furikake)।
पानी की सही मात्रा का प्रयोग करें: थोड़ा तेल डालिए: चावल डालिए: चावल गर्म होते समय उसे चलाते रहिए: पानी डालिए और एक उबाल आने दीजिये: आंच धीमी कर दीजिये: धीमी आंच पर पकाना: चावल को आंच से हटाइये: समाप्त: राइस कुकर का प्रयोग करिए: चावल का चयन सावधानीपूर्वक करें: चावल धोइए: पकाने से पहले चावल को भिगोइए: चावलों के अनुसार पानी का समायोजन करें: मसालों के साथ पकाइए:
https://www.wikihow.com/Make-Steamed-Rice https://www.wikihow.com/Make-Steamed-Rice
Preparing the Rice Making it Better